Αριστοτέλης Λιάκος

Ο Αριστοτέλης Λιάκος (1904-1966) ήταν Έλληνας φαρμακοποιός και πολιτικός από την Καστοριά. Υπηρέτησε ως βουλευτής με την ΕΡΕ. Υπήρξε διευθυντής στα Χρωματουργεία Πειραιώς (ΧΡΩ.ΠΕΙ.). Από το 1946 έως το 1963 πολιτεύτηκε στη Φλώρινα και στην Καστοριά.

 Σπουδές και επαγγελματική δραστηριότητα 
Γεννήθηκε στο Άργος Ορεστικό το 1904 Ελληνικόν who's who, Εκδοτικός Οργανισμός Ελληνικών who's who, Αθήνα 1965, σελ. 322 και πατέρας του ήταν ο Αναστάσιος Λιάκος. Σπούδασε στη Φαρμακευτική Σχολή του Πανεπιστημίου Αθηνών και από το 1933 άσκησε το επάγγελμα του φαρμακοποιού στη γενέτειρά του, για 10 ολόκληρα χρόνια. Κατά την περίοδο της Κατοχής αιχμαλωτίστηκε από τους Ιταλούς και φυλακίστηκε. Το 1947 διορίστηκε προϊστάμενος στο φαρμακευτικό τμήμα του Τ.Α.Κ. της συμπρωτεύουσας. Εν συνεχεία εργάστηκε στα ΧΡΩ.ΠΕΙ. ως υπάλληλος και αργότερα έγινε διευθυντής τους.

 Πολιτική σταδιοδρομία 
Κατήλθε ως υποψήφιος για πρώτη φορά με το Συνδυασμό Ηνωμένης Παρατάξεως Εθνικοφρόνων (Λαϊκό Κόμμα) στην εκλογική περιφέρεια Καστοριάς το 1946 και έλαβε 2.089 ψήφους, χωρίς να καταφέρει να εκλεγεί.ΕΚΛΟΓΕΣ 1946 - ΟΙ 1.538 ΠΟΛΙΤΕΥΤΕΣ, 7 Μαΐου 2012, ανακτήθηκε στις 3 Νοεμβρίου 2022. Εξελέγη για πρώτη φορά βουλευτής Καστοριάς με τον Ελληνικό Συναγερμό στις εκλογές του 1952. Τέσσερα χρόνια μετά προσχώρησε στη νεοσύστατη ΕΡΕ του Καραμανλή. Εξελέγη βουλευτής Καστοριάς-Φλώρινας με την ΕΡΕ το 1956 και επανεξελέγη με το ίδιο κόμμα στη Φλώρινα το 1958 και το 1961. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 75, αρ. 600). 
Για τελευταία φορά πολιτεύτηκε με την ΕΡΕ στις εκλογές του 1963, χωρίς επιτυχία.Λιάκος Αριστοτέλης, Βιογραφικό Λεξικό Ελλήνων Βουλευτών, ανακτήθηκε στις 3 Νοεμβρίου 2022.

Ήταν παντρεμένος με την Αγνή Λιάκου και απέκτησαν μία κόρη, τη Μαρία.

Απεβίωσε σε ηλικία 62 ετών στη Θεσσαλονίκη στις 26 Μαρτίου 1966 και κηδεύτηκε την επομένη από τον ιερό ναό Αγίου Γρηγορίου του Παλαμά."Κηδείαι", Μακεδονία, φύλλο 27ης Μαρτίου 1966,  σελ. 16.

 Παραπομπές 

Κατηγορία:Βουλευτές Φλώρινας
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές Φλώρινας - Καστοριάς
Κατηγορία:Βουλευτές εκλεγμένοι με τον Ελληνικό Συναγερμό